Illyustrativ foto 17 iyun kuni Toshkent viloyatining Chirchiq shahrida jinoyat yuz berdi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda. Noma’lum shaxslar 1-mikrorayon hududida joylashgan “Maishiy xizmat ko‘rsatish uyi”dan eshik qulfini buzib kirib, umumiy qiymati 8 mln. so‘mlik “LG” kompyuterlari va 1 dona “DVR” proyektori, hamda velosipedlarini o‘g‘irlab ketganlar. Ko‘rilgan choralar natijasida ushbu jinoyatni Chirchiq shahrida yashovchilar A.N va muqaddam sudlangan V.P. sodir etganligi aniqlanib ushlanganlar.